Olimpiese Winterspele 2026 - Wikiwand
For faster navigation, this Iframe is preloading the Wikiwand page for Olimpiese Winterspele 2026.
Gehou in Milaan en Cortina d'Ampezzo, Italië
Openingseremonie 6 Februarie 2026
Sluitingseremonie 22 Februarie 2026
Amptelik geopen deur President van Italië (verwag)
Die Olimpiese Winterspele 2026 (Italiaans: XXV Giochi olimpici invernali), amptelik bekend as die XXVste Olimpiese Winterspele, sal tussen 6 en 22 Februarie 2026 in Milaan en Cortina d'Ampezzo, Italië, aangebied word.
Olimpiese medaljes sal op die Piazza del Duomo van Milaan oorhandig word
Kaart van deelnemende nasies in 2026:
Gasheerstad Milaan en Cortina d'Ampezzo
Dit sal ná die Olimpiese Winterspele van 1956 in Cortina d'Ampezzo en die Olimpiese Winterspele van 2006 in Turyn die derde wees wat in Italië gehou word. In die Italiaanse hoofstad Rome is ook die Olimpiese Somerspele van 1960 beslis.
Die openingseremonie sal in San Siro van Milaan plaasvind, terwyl die sluitingseremonie in die Verona Arena van Verona gehou sal word. Soos gebruiklik sal die lande in alfabetiese volgorde die stadion instap met Griekeland die eerste en die gasheer Italië die laaste, maar aangesien die plaaslike taal Italiaans is, sal dié taal se alfabet gebruik word om die volgorde te bepaal.
Die Paralimpiese Winterspele 2026 sal tussen 6 en 15 Maart in Milaan en Cortina d'Ampezzo gehou word.
Milaan en Cortina d'Ampezzo is op 24 Junie 2019 in Lausanne deur die Internasionale Olimpiese Komitee gekies as die gasheer vir die Olimpiese Winterspele in 2026. Die enigste ander kandidaat was Stockholm, Swede.
Die gasheerstad sou oorspronklik in Oktober 2019 deur die Internasionale Olimpiese Komitee (IOK) in Milaan, Italië, aangekondig word. Die IOK het die stemming egter na 'n ander plek – en datum – verskuif, nadat Italië 'n bod vir die Olimpiese Winterspele 2026 ingedien het wat die stad Milaan insluit. Die stemming is op 24 Junie 2019 in die hoofkantoor van die IOK in Lausanne, Switserland, gehou. Die eerste aansoekfase vir die Spele het in September 2017 begin.
Milaan en Cortina d'Ampezzo
Die openingseremonie sal in die San Siro van Milaan plaasvind
Die sluitingseremonie sal in die Verona Arena gehou word
San Siro – openingseremonie
Mediolanum Forum – kunsskaats, kortbaanskaats
PalaItalia Santa Giulia – hoofyshokkiestadion (onafhanklik van die spele beplan)
PalaLido – tweede hoofyshokkiestadion (onafhanklik van die spele beplan)
Piazza del Duomo – Medaljeseremonies
Stelvio slope, Bormio – alpeski
Mottolino/Sitas – Tagliede/Carosello 3000, Livigno – sneeuplankry, vryski
Olimpia delle Tofane-helling, Cortina d'Ampezzo – alpeski (tegniese oord is in konstruksie vir FIS Alpeskiwêreldkampioenskap 2021)
Pista Eugenio Monti]], Cortina – bobslee, skeleton, rodel (modernisering en beligtingswerke)
Stadio Olimpico Del Ghiaccio, Cortina – ysbal
Südtirol Arena, Antholz – tweekamp
Stadio del salto "Giuseppe Dal Ben", Predazzo – skansspring, Noorse kombinasie (wind net required)
Lago di Tesero Heg-en-steg-stadion, Tesero – heg-en-steg-ski, Noorse kombinasie
Ice Rink Piné, Baselga di Piné – langbaanskaats (plek moet nog herbou word)
Verona Arena – sluitingseremonie
7 Olimpiese sporte in 15 dissiplines sal tydens die Spele beoefen word.
Olimpiese Winterspele 1944 in Cortina d'Ampezzo beplan, maar weens die Tweede Wêreldoorlog gestaak
Olimpiese Winterspele 1956 in Cortina d'Ampezzo
Olimpiese Somerspele 1960 in Rome
Olimpiese Winterspele 2006 in Turyn
↑ (en) "'Italia! Italia!' IOC awards 2026 Winter Olympics to Milan-Cortina d'Ampezzo". The Washington Post. 24 Junie 2019. Besoek op 30 September 2019.
↑ (en) "Milan-Cortina Wins 2026 Olympic And Paralympic Winter Games Bid". Internasionale Olimpiese Komitee. 24 Junie 2019. Besoek op 30 September 2019.
↑ (en) "Lausanne To Host Vote For Winning 2026 Winter Olympic Bid Instead of Milan After Italy Enters Race". GamesBids. 20 September 2018. Besoek op 30 September 2019.
↑ (en) "IOC To Move Up 2026 Olympic Bid Vote Three Months, Now June 2019". GamesBids. 9 Oktober 2018. Besoek op 30 September 2019.
↑ (en) "IOC Approves New Candidature Process for Olympic Winter Games 2026". Internasionale Olimpiese Komitee. 11 Julie 2017. Besoek op 30 September 2019.
↑ (en) "Past Olympic Host City Election Results". GamesBids. Besoek op 30 September 2019.
Wikimedia Commons bevat media in verband met Olimpiese Winterspele 2026.
(en) Milan-Cortina 2026 Olympic.org. Internasionale Olimpiese Komitee.
Olimpiese Spele in Italië